कमलनाथ से पहले अध्यक्ष रहे अरुण यादव ने ईमानदारी से काम करने की कोशिश की थी, लेकिन इस गुटबाजी की बीमारी का इलाज वे नहीं ढूंढ़ पाए तो चुनाव सिर पर आते देख कमलनाथ को यह जिम्मेदारी सौंप दी गई. फिलहाल प्रदेश में माहौल भाजपा सरकार के खिलाफ है. किसान, युवा, कर्मचारी और मजदूर सभी गुस्से में हैं कि शिवराज सिंह लगातार घोषणाओं का लौलीपौप तो पकड़ा देते हैं पर उस में मिठास नहीं है और इस नीम चढ़े करेले जैसे लौलीपौप को खाने को कोई तैयार नहीं.